Case ID: 1160999
Sentence 0: Məhkəmə baxışı iclasında iştirak edən İddiaçı izahatında onunla Cavabdeh arasında xx xxxxxx 2008-ci il tarixdə nikahın qeydə alındığını, birgə nikahlarından xx xxxxxx 2008-ci il tarixdə oğulları X2 və xx xxxxxx 2010-cu il tarixdə qızları X1 anadan olduğunu, cavabdehlə ailə qurduqdan sonra 2019-cu ilədək birgə təsərrüfat idarə etdiklərini və normal ər-arvad münasibətləri yaşadıqlarını, son vaxtlarda işləmədiyi (iş tapa bilmədiyi) üçün, xüsusilə 2019-cu ildən aralarında ən kiçik problemlərdən yersiz mübahisə və münaqişələrin baş verdiyini, heç cür bir-biriləri ilə razılığa, ortaq bir fikirə gələ bilmədiklərini, bir yerdə yaşamağın mümkünsüz hala gəldiyini, 2019-cu ilin avqust ayında cavabdehin uşaqları da götürüb valideynlərinin evinə getdiyini, hal-hazırda uşaqları ilə birlikdə valideynlərinin evində yaşadığını, həmin vaxtdan etibarən aralarında olan nikah əlaqələrinin faktiki olaraq kəsildiyini, iki uşaqlarının olmasına baxmayaraq bundan sonra birlikdə ər-arvad kimi yaşamaqlarının mümkün olmadığını, xasiyyətlərinin tutmaması səbəbindən boşanmaqlarının daha düzgün olacağını düşündüyünü, cavabdehin də uzun müddətdir ki, boşanmaq istədiyini dediyini, bundan sonra ailə münasibətlərinin bərpa olunmasının mümkün olmayacağını, artıq bir ilə yaxındır ki, nikahlarının formal xarakter daşıdığını, barışmaları üçün verilmiş üç ay vaxt ərzində barışmadıqlarını, bundan sonra da barışıb bir ailədə yaşamaqlarının mümkün olmayacağını qeyd edərək, məhkəmədən onunla Cavabdeh arasında xx xxxxxx 2008-ci il tarixli AZ-İ 417196 nömrəli nikahın pozulmasına barədə qətnamə qəbul edilməsini xahiş etmişdir.